มาย ไลฟ์ แอส อะลิ โทมัส

มาย ไลฟ์ แอส อะลิ โทมัส ( ตัวย่อ: MLAAT) วงดนตรีสัญชาติไทยจากค่ายเพลง "Warner Music Thailand" เป็นวงดนตรีที่สร้างชื่อจากการแสดงสดตามงานเทศกาลดนตรีต่างๆ ลักษณะดนตรีเป็นแนวโฟล์คอินดี้ มีการแต่งทำนอง เนื้อร้อง เรียบเรียงดนตรีเอง และการขับร้องเพลงภาษาอังกฤษ ถือว่าเป็นเอกลักษณ์เฉพาะตัวของวงนี้

 ประวัติของวง 
My Life as Ali Thomas ก่อตั้งในปี พ.ศ. 2556 โดยชื่ออ้างอิงมาจากความหมายของรากศัพท์กรีกโบราณ คำว่า Ali Thomas แปลว่า Another Twin มีความหมายที่ต้องการสื่อถึงความมีตัวตนในอีกมิติหนึ่งที่ตรงกันข้ามกับชีวิตจริง จุดเริ่มต้นมาจาก "พาย" กัญญภัค วุธรา ผู้ทำหน้าที่ร้องนำและเล่นกีต้าร์ นอกจากนี้ยังเขียนเนื้อเพลงและแต่งทำนองเพลงทุกเพลงด้วยตนเอง จากการร้องเพลงและเล่นกีต้าร์ภายในห้องนอน เนื้อเพลงจะเกี่ยวกับสิ่งที่เกิดขึ้นจริงในชีวิต ด้านอารมณ์ ความรู้สึก ความรัก และความต้องการในเบื้องลึกของตนประวัติ My Life As Ali Thomas ซึ่งจะใช้ความหมายเชิงสัญลักษณ์ในการเขียนเพลงเป็นส่วนใหญ่ เพราะเป็นความถนัดเฉพาะตัวและรู้สึกว่าง่ายกว่าการสื่อสารออกไปแบบตรงๆ 

พายเริ่มเขียนเพลงตั้งแต่เรียนไฮสคูลที่ Presbyterian Ladies' College โรงเรียนประจำในประเทศออสเตรเลีย การร้องเพลงและเล่นกีต้าร์ไปด้วย ทำให้เธอชอบดนตรีมากขึ้น เธอมีโอกาสได้เล่นดนตรีร่วมกับเพื่อนๆเมื่อครั้งศึกษาอยู่ที่จุฬาลงกรณ์มหาวิทยาลัย ก่อนจะไปศึกษาด้านวารสารศาสตร์ที่ University of Oregon สหรัฐอเมริกา จากนั้นเธอได้รับการแนะนำให้รู้จักกับ "แร็ก" วิภาต เลิศปัญญา มือกีต้าร์ของวงในปัจจุบัน จนทั้งคู่ได้รู้จักมักคุ้นและเล่นดนตรีร่วมกันที่ร้าน "Cosmic Cafe" ต่อมาได้มีสมาชิกเป็นมือกลองและเบสเพิ่มเข้ามา 2 คน คือ "เจ" ธเนศ กมลธรรมกุล และ "โอ๊ก" โชติวัฒน์ ภูริพันธุ์ เซ็นสัญญาเป็นศิลปินกับค่ายเพลง "Tigger Twins" เริ่มมีผลงานและเป็นที่รู้จักในปี พ.ศ. 2557 ด้วยเพลง "Lover to Lover" และ "All My Inventions" ในรูปแบบ Live Session กับอัลบั้มที่มีชื่อว่า "พยัคฆ์ LIVE 001" ร่วมกับวง Young Man & The Sea

ในปี พ.ศ. 2558 เซ็นสัญญาเป็นศิลปินใหม่กับค่ายเพลง "Warner Music Thailand" พร้อมกับเปิดตัวสมาชิกใหม่ "ตาว" วรรณพงศ์ แจงบำรุง มือกลองที่เข้ามาแทนคนเก่าMy Life As Ali Thomas วงอินดี้โฟล์คไทยหน้าใหม่ฝีมือไม่ธรรมดา เป็นที่รู้จักและมีชื่อเสียงมากขึ้นจากเพลง "Daughter and Son" เพลงที่เขียนขึ้นในปี พ.ศ. 2557 เริ่มแรกเพลงนี้มีลักษณะเป็น Acoustic Arrangement หลังจากนั้นได้ถูกเรียบเรียงดนตรีใหม่ และด้วยความชัดเจนด้านอารมณ์ของเพลง รวมถึงลักษณะการเรียบเรียงดนตรี ทำให้เพลง "Daughter and Son" ถูกเลือกเป็นเพลงแรกในอัลบั้มDaughter and Son - My Life As Ali Thomas 

ในปี พ.ศ. 2559 ช่วงปลายเดือนมกราคม เปิดตัวเพลงที่ 2 คือ "Winter’s Love"My Life As Ali Thomas วงนี้ดี ฟังกันหรือยัง? เพลงเศร้าที่นำเรื่องราวจากคนรอบตัวมาร้อยเรียง ถ่ายทอดออกมาในด้านอารมณ์ของความรัก ความหวัง ความสิ้นหวัง หรือการรอคอย ขึ้นอยู่กับการตีความของคนฟังที่แตกต่างกันออกไปMy Life As Ali Thomas ส่งซิงเกิ้ลสอง Winter’s Love ต้นเดือนสิงหาคมปีเดียวกัน เปิดตัวเพลงที่ 3 คือ "Cordelia" เพลงที่ใช้จินตนาการเขียนบนพื้นฐานของความรู้สึกของมนุษย์ที่จมอยู่กับความคิด การพิจารณาตัวเอง การมองคนรอบข้างด้วยมุมมองแบบบุคคลที่สาม เนื้อร้องและดนตรีสามารถเข้ากันได้อย่างลงตัว โดยเฉพาะดนตรีที่มีความเคลื่อนไหวที่หลากหลาย แทนความคิดและอารมณ์ของตัวละครในเพลง เป็นเพลงที่สามารถสื่อสารและรวมไปถึงการแทนความรู้สึกของผู้ฟังได้เป็นอย่างดี"My Life As Ali Thomas" ปล่อยซิงเกิ้ลใหม่ Cordelia เพลงเก๋ ดนตรีดี มีเสน่ห์ เติมรสชาติใหม่วงการเพลงไทย 

วันที่ 23 กันยายน พ.ศ. 2559 ผลงานเพลงชุดแรกของวง My Life as Ali Thomas ออกจำหน่ายเป็นครั้งแรกในรูปแบบดาวน์โหลด และวันที่ 30 กันยายน พ.ศ. 2559 วางจำหน่ายในรูปแบบซีดี โดยใช้ชื่ออัลบั้มว่า "Paper"จัดว่าเยี่ยมทั้งดนตรีเนื้อหา Paper อัลบั้มแรกของ My Life As Ali Thomas ต่อมาช่วงปลายเดือนพฤศจิกายน เปิดตัวเพลงที่ 4 คือ "Lover to Lover" เพลงที่เปรียบความรักเป็นความหวานขม หมายถึงความรักที่ตายไปแล้ว เป็นเพลงที่เคยเปิดตัวเมื่อปี พ.ศ. 2557 ในรูปแบบ Live Session นำมาขับร้องและเรียบเรียงดนตรีใหม่ พร้อมกับการเปลี่ยนแปลงสมาชิกของวงที่เหลือเพียง 3 คน หลังจากที่มือเบส คือ "โอ๊ก" โชติวัฒน์ ภูริพันธุ์ ได้ลาออกไปทำธุรกิจส่วนตัวMy Life As Ali Thomas เหงาๆ แต่อบอุ่นกับ "Lover to Lover"

ในปี พ.ศ. 2560 ขับร้องเพลงประกอบภาพยนตร์เรื่อง "รักของเรา (The moment)" ชื่อเพลง "Only Reason" พูดถึงความรักที่เกิดขึ้นได้ตลอดเวลา บางครั้งความรู้สึกกับความคิดมีความขัดแย้งกัน เราจึงเลือกทำตามความรู้สึก โดยไม่ได้ฟังความคิดตัวเองหรือเหตุผลอื่น แต่งเนื้อร้องโดย "พาย" กัญญภัค วุธรา เรียบเรียงดนตรีโดย "แร็ก" วิภาต เลิศปัญญา และ "ตาว" วรรณพงศ์ แจงบำรุงงานเปิดตัวภาพยนตร์ "รักของเรา" The momentMy Life As Ali Thomas ร้อง "Only Reason" ประกอบหนัง "รักของเรา The moment" ช่วงกลางเดือนเมษายนปีเดียวกัน เปิดตัวเพลง "Kiss" เพลงรักที่มีกลิ่นอายของดนตรีโฟล์ค เป็นการนำเสียงสังเคราะห์เข้ามาผสมผสานกับเพลงและดนตรีMy Life as Ali Thomas - Kiss (Official Music Video)

 สมาชิก 
 "พาย" กัญญภัค วุธรา เกิดวันที่  สำเร็จการศึกษาระดับไฮสคูลจาก Presbyterian Ladies' College (PLC) โรงเรียนประจำหญิงล้วนในประเทศออสเตรเลีย เข้าศึกษาที่คณะวิศวกรรมศาสตร์ จุฬาลงกรณ์มหาวิทยาลัยได้ระยะหนึ่ง จากนั้นจึงย้ายไปศึกษาจนสำเร็จการศึกษาระดับปริญญาตรีจาก School of Journalism and Communication (SOJC) University of Oregon สหรัฐอเมริกาReporting from the hot computers and sharp minds of budding journos at the U of Oregon และศึกษาต่อด้านดนตรี สาขา Electronic Music Production (EMP) ที่ SAE Institute Bangkokรายชื่อศิษย์เก่า SAE Institute Bangkok เคยเป็นช่างภาพให้กับนิตยสาร LIPS คอลัมน์ Lazy Day | Lookbook Oct 15 ปักษ์หลังเดือนมีนาคม พ.ศ. 2559 เป็นนางแบบให้กับกระเป๋า "ISAWAN" และเสื้อผ้า "Greyhound"Lazy Day | Lookbook Oct 15 เป็นหนึ่งในนักแสดงภาพยนตร์เรื่อง "Die Tomorrow (พรุ่งนี้ตาย)" กำกับโดย นวพล ธำรงรัตนฤทธิ์หนังใหม่ "เต๋อ นวพล" DIE TOMORROW แฟนๆฮือฮา รวมนักแสดงระดับ Avengers เมืองไทย
 "แร็ก" วิภาต เลิศปัญญา เกิดวันที่  สำเร็จการศึกษาจากคณะศิลปกรรม ภาควิชาออกแบบนิเทศศิลป์ มหาวิทยาลัยรังสิตวิภาต เลิศปัญญา - สำนักหอสมุด มหาวิทยาลัยรังสิต และเป็น Art Director เกี่ยวกับงานโฆษณาภาพยนตร์โฆษณาทเวลฟ์ พลัส ชุด Cheer Leader
 "ตาว" วรรณพงศ์ แจงบำรุง เกิดวันที่  สำเร็จการศึกษาจากวิทยาลัยดุริยางคศิลป์ สาขาวิชาดนตรีแจ๊ส มหาวิทยาลัยมหิดล เคยเป็นมือกลองให้กับวง Augustวงออกัส pop ไทยไกลถึงจีน และ Present Perfectประวัติของศิลปิน Present Perfect แฟนเพลงห้ามพลาด

 อัลบั้ม 
พยัคฆ์ LIVE 001 (จำหน่าย 6 ตุลาคม พ.ศ. 2557)
รูปแบบ : ดาวน์โหลด ค่ายเพลง : Tigger Twins
 Lover to Lover
 All My Inventions

Paper (จำหน่าย 23 กันยายน พ.ศ. 2559)
รูปแบบ : ดาวน์โหลด/ซีดี/แผ่นเสียง ค่ายเพลง : Warner Music Thailand
 All My Inventions
 Daughter and Son
 Winter's Love
 Cordelia
 Ellephant
 Kiss
 Lover to Lover
 Felt
 Paper
 Forget You

 ซิงเกิลเพลง 
 ปี วันที่เผยแพร่ ชื่อเพลง หมายเหตุ อัลบั้ม 2557 18 กันยายน"Lover to Lover" Live Session พยัคฆ์ LIVE 001อัลบั้ม : พยัคฆ์ Live 001 1 ตุลาคม"All My Inventions" 2558 31 ตุลาคม"Daughter and Son"Daughter and Son - My Life As Ali Thomas จาก Music MThai - Paper 2559 22 มกราคม"Winter's Love" 5 สิงหาคม"Cordelia" 4 พฤศจิกายน"Echo"  เพลงพระราชนิพนธ์ - 22 พฤศจิกายน"Lover to Lover"อย่างเท่ Lover to Lover ซิงเกิ้ลใหม่จาก My Life As Ali Thomas เพลงดี งดงาม - Paper 1 ธันวาคม"แผ่นดินของเรา" เพลงพระราชนิพนธ์ - 2560 10 กุมภาพันธ์"Only Reason"Only Reason (เพลงประกอบภาพยนตร์ "รักของเรา the moment") เพลงประกอบภาพยนตร์ 18 เมษายน"Kiss"  - Paper 2561 22 มิถุนายน"Paper" ภาพยนตร์สั้น ชื่อว่า "The Other Place"The Other Place - short film for Paper  16 พฤศจิกายน"Daydreaming" - - 2562 22 กุมภาพันธ์"Goodbye, Baby"  2563 27 มีนาคม"Real" 18 กันยายน"Dear All The Universe"

 ผลงานอื่น 
 "พาย" กัญญภัค วุธรา เคยเป็นนักร้องร่วมให้กับเพลง "หักหลัง (Betrayed)" ของวง Retrospect ยังได้ขับร้องและแต่งเนื้อร้องภาษาอังกฤษให้กับเพลง "แมวอ้วน" สำหรับงานเทศกาลดนตรี "Cat Radio" จัดขึ้นในปี พ.ศ. 2557 ร่วมกับศิลปินจากค่ายเพลง "Tigger Twins""เชาวเลข" Tigger Twins ส่งซิงเกิ้ล "แมวอ้วน" เพื่อการกุศล สำหรับงาน Cat Expo
 ระหว่างปี พ.ศ. 2556 - พ.ศ. 2557 พายแต่งเพลงและขับร้องเป็นภาษาอังกฤษเผยแพร่ในสื่อสังคมที่มีชื่อว่า "SoundCloud" ได้แก่ Lover to Lover, Ellephant, Train Song (to Paris), Seagarette, Friday Untitled และมีเพลงที่เผยแพร่ลงใน YouTube คือ "Signs and Notes"My Life As Ali Thomas - SoundCloud
 My Life as Ali Thomas ได้นำเพลงของวงดนตรีร็อคสัญชาติญี่ปุ่นที่มีชื่อว่า One Ok Rock มาขับร้องใหม่ เนื่องจาก One Ok Rock เข้ามาแสดงคอนเสิร์ตในประเทศไทย ได้แก่ "Good Goodbye" และอีก 1 เพลง คือ "Last Dance" ขับร้องร่วมกับ "พีช" ปณิชา เมธาวิชิตชัย นักร้องนำวง The 38 Years Ago
 พายแต่งและขับร้องเพลงประกอบโฆษณาปากกา "Quantum" ภายใต้สโลแกน "คุณก็เขียนชีวิตให้ตัวเองได้ เพราะชีวิตเป็นของคุณ" โดยมี "เมญ่า" นนธวรรณ ฌรรวนธร เป็นนางแบบโฆษณาอันนี้! ขายของ หรือ แฟชั่นวีค - DHA Siamwalla Channel
 My Life as Ali Thomas และวง Roof ร่วมกันขับร้องบรรเลงเพลง "Echo" เพลงพระราชนิพนธ์ลำดับที่ 41 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ทำนองและคำร้องในปี พ.ศ. 2508ECHO โดย My Life As Ali Thomas และ Roof และเป็นนักร้องร่วมให้กับเพลง "Father Bhumibol" ของยืนยง โอภากุล หรือแอ๊ด คาราบาวแอ๊ด คาราบาว แต่ง Father Bhumibol สื่อหัวใจคนไทยสู่ต่างชาติ นอกจากนี้ "พาย" กัญญภัค วุธรา ได้เป็นส่วนหนึ่งในการขับร้องเพลง "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่ายเพลง "Wayfer Records" และ "Warner Music Thailand"แผ่นดินของเรา โดย รวมศิลปิน Wayfer Records

ข้อมูลเพิ่มเติม
 Eagles, Jeff Buckley, Andrew Bird, Marilyn Manson และ Jenny Lewis นักร้องนำแห่งวง Rilo Kiley เป็นศิลปินที่มีอิทธิพลสำคัญต่อการสร้างตัวตนในการเป็นนักร้องและนักแต่งเพลงของ "พาย" กัญญภัค วุธรา
 My Life as Ali Thomas เป็น 1 ใน 2 วงดนตรีของไทยที่ได้รับเชิญให้เข้าร่วมเทศกาลดนตรี "Music Matters Festival" จัดขึ้นระหว่างวันที่ 12-15 กันยายน พ.ศ. 2559 ที่ประเทศสิงคโปร์ ร่วมกับ Slot Machine และวงดนตรีอื่นๆจากทั่วโลกMusic Matters Festival Returns to Singapore นอกจากนี้ยังได้รับเชิญให้เข้าร่วมแสดงในงาน "Taichung International Cuisines Festival" ระหว่างวันที่ 24-25 กันยายน พ.ศ. 2559 ที่ประเทศไต้หวัน ร่วมกับวงดนตรีของไทย คือ EbolaMaude to Perform in Taiwanese Music Festival
 My Life as Ali Thomas เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat เมื่อวันที่ 20 พฤษภาคม พ.ศ. 2560 จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร"ซาวด์บ็อกซ์" ระดมวงดนตรีรุ่นใหม่ฝีมือดีขึ้นเวทีเดียวกันครั้งแรก
 My Life as Ali Thomas ได้รับเชิญให้แสดงดนตรีและเข้าร่วมงาน "Golden Melody Awards & Festival 2017" เมื่อวันที่ 22 มิถุนายน พ.ศ. 2560 ที่ประเทศไต้หวันGMA Partners with Music Festivals in Japan and Thailand for International Exchanges
 My Life as Ali Thomas เป็น 1 ใน 4 วงดนตรีของไทย ร่วมกับ Yellow Fang, DCNXTR และ Chanudom ที่ได้เข้าร่วมแสดงในงาน "South by Southwest Music Festival 2019" ระหว่างวันที่ 8-17 มีนาคม พ.ศ. 2562 ณ เมืองออสติน รัฐเท็กซัส สหรัฐอเมริกา4 วงดนตรีไทยที่จะไปโลดแล่นบนเวที "SXSW Music Festival 2019" 

 รางวัล 
 ปี รางวัล สาขา เสนอชื่อเข้าชิง ผล 2565TOTY Music Awards 2021 อัลบั้มแห่งปี Peppermint Town  ศิลปินกลุ่มแห่งปี มาย ไลฟ์ แอส อะลิ โทมัส  ภาพหน้าปกแห่งปี Peppermint Town  อัลบั้มแพคเกจจิงก์แห่งปี 

 อ้างอิง 

หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีไทยในยุค 2010